**ÕPETAJAKOOLITUSE ERIALASTIPENDIUMI JUHEND**

Kinnitaja: Rait Toompere Kinnitatud

**EESMÄRK, KÄSITLUSALA, VASTUTAMINE**

Juhend sätestab õpetajakoolituse ja kasvatusteaduste õppekavadel õppivatele üliõpilastele õpetajakoolituse erialastipendiumi (edaspidi ka stipendium) maksmise korra ja tingimused.

Stipendiumi taotlemine, määramine ja maksmine toimub Vabariigi Valitsuse 20.12.2013 määruse nr 178 „Üliõpilaste stipendiumite liigid, suurus ja määramise üldtingimused” §-de 2-4 alusel (edaspidi VV määrus).

Stipendiumi määrab ja maksab kõrgkool (edaspidi ka stipendiumi maksja).

Stipendiumi taotlemist, määramist ja maksmist korraldab SA Archimedes hariduse rahvusvahelistumise agentuur (edaspidi sihtasutus või elluviija).

**TEGEVUSE KIRJELDUS**

1. **STIPENDIUMI EESMÄRK**
2. Stipendiumi eesmärk on väärtustada õpetajaks õppimist, tunnustada õpetaja kutset Eesti ühiskonnas ning seeläbi suurendada õpetajakoolituse erialadele kandideerijate ja õpetajakutse omandajate arvu.
3. **STIPENDIUMI TAOTLEMINE**
4. Üliõpilane esitab stipendiumi maksjale taotluse erialastipendiumi saamiseks kaks korda õppeaastas. Stipendiumi maksjad kehtestavad taotluste esitamise täpse aja.
5. Stipendiumi on õigus taotleda punktis 7 toodud õppekavadel õppivatel üliõpilastel kui nad vastavad VV määruses toodud stipendiumi taotlemise tingimustele.
6. **STIPENDIUMI MÄÄRAMINE JA MAKSMINE**

1. Stipendiumi määrab ja maksab üliõpilastele kõrgkool, kes kehtestab stipendiumite määramise ja maksmise täpsemad tingimused ja korra võttes arvesse punktides 5-9 toodut. Kord kooskõlastatakse enne jõustumist elluviijaga. Kõrgkool esitab sihtasutusele nimetatud korra hiljemalt õppeaasta alguseks. Stipendiumi maksjal on õigus seada stipendiaatide valikul oma prioriteete ja täiendavaid lisatingimusi lähtuvalt kõrgkooli prioriteetidest.
2. Stipendiumid määratakse üliõpilastele kaks korda õppeaastas viieks õppekuuks (september – jaanuar, veebruar – juuni).
3. Stipendiumi suurus on 160 eurot kuus.
4. Stipendiumi makstakse juhendi lisas 1 toodud õppekavadel õppivatele üliõpilastele. Õppekavade loetelu muudetakse vajadusel üldjuhul üks kord aastas õpetajakoolituse stipendiuminõukogu ettepanekul.
5. Stipendiumi makstakse kuu eest. Stipendiumi makstakse juhul kui üliõpilane on õppinud terve kalendrikuu. Stipendiumi maksmine lõpetatakse sellest kuust kui üliõpilane ei vasta enam stipendiumi saamise tingimustele. Õppekava täitmisega seonduva eksmatrikuleerimise korral makstakse stipendium üliõpilasele välja terve eksmatrikuleerimise kalendrikuu eest.
6. Ülikooliseaduse § 22 lõikes 10 nimetatud ning akadeemilisel puhkusel viibimise ajal või osakoormusega õppides õppekava täitvate isikute puhul diferentseeritakse üliõpilase stipendiumi suurust üliõpilase täidetud õppekava mahu alusel. Stipendiumi suurus sõltub sooritatud ainepunktidest (EAP, täidetud õppekava maht). Ühe semestri õppe mahuks loetakse arvestuslikult 30 EAP.
7. **EELARVE ERALDAMINE KÕRGKOOLILE**
8. Stipendiumite jaotuse aluseks on saadud õpetajakoolituse ja kasvatusteaduste õppekavagrupi õppekavadel õppivate üliõpilaste arv (EHISe andmed seisuga 1. oktoober) ja vastava aasta eelarve prognoos (juhendi lisa 1).
9. Kõrgkoolidele õppeaastaks eraldatavate stipendiumide arv ja eelarve kinnitatakse õpetajakoolituse stipendiuminõukogu poolt. Sihtasutus teatab kõrgkoolile hiljemalt 10 tööpäeva jooksul peale stipendiuminõukogu otsust stipendiumite jaotuse ning vastava eelarve.
10. Toetuse eraldamiseks kõrgkoolile sõlmitakse partnerlusleping koos lisadega, kus sätestatakse õppeasutuse ja elluviija õigused ja kohustused.
11. Sihtasutus kannab kõrgkoolile eelarvevahendid lepingu ja lisade alusel ühekordse maksena, hiljemalt 10 tööpäeva jooksul pärast lepingu ja vastava lisa sõlmimist.
12. Kõrgkool esitab vormikohase stipendiumi kasutamise aruande (partnerluslepingu lisa) sihtasutusele kaks korda aastas, hiljemalt 31. augustiks (stipendiumite maksmise kohta perioodil jaanuar-juuni) ja 15. jaanuariks (stipendiumite maksmise kohta perioodil september-detsember).
13. Kõrgkool kannab stipendiumi saajate andmed koos viitega õpetajakoolituse erialastipendiumile jooksvalt Eesti Hariduse Infosüsteemi EHIS.
14. Kui toetuse saajate andmeid ei ole võimalik EHISe keskkonnast välja võtta, esitab kõrgkool kaks korda aastas koos maksetaotlusega elluviijale vormikohase aruande. Elluviija teavitab kõrgkooli aruande esitamise vajadusest ette vähemalt 30 kalendripäeva.
15. Eelarveaasta jooksul kasutamata stipendiumi tagastab kõrgkool vastavalt partnerluslepingus sätestatud tingimustele.
16. **DOKUMENTATSIOON**
17. Õpetajakoolituse erialastipendiumi väljaandmisega seotud dokumente säilitab sihtasutuse kõrghariduse arenduskeskus tuginedes Dokumendihalduse korralduse protseduurile (OP 302) ja sihtasutuse dokumentide loetelule (OD 302-01).